chhatramani/nepal_legal_regulations_corpus_np huggingface dataset:
विशेष समूहका कर्मचारीहरुको प्रशासन र व्यवस्थापन नियमावली २०६५ (Administration and Management of Special Group Employees Regulation, 2008)

(४) उपनियम (३) बमोजिमको म्यादभित्र कर्मचारी अभिलेख फाराम तथा शपथ ग्रहण फाराम प्राप्त भएका कर्मचारीलाई तलब तथा अन्य सुविधा उपलब्ध गराइनेछ । ७. अभिलेखको जाँचबुझ: (१) सचिवले नियम ६ बमोजिम प्राप्त कर्मचारीको अभिलेख फाराम उपर आवश्यक जाँचबुझ गर्नेछ । (२) सचिवले उपनियम (१) बमोजिम फाराम जाँचबुझ गर्दा त्यस्तो फाराममा उल्लिखित विवरणलाई पुष्टी गर्न आवश्यक कागजात तथा विवरण माग गर्न सक्नेछ र त्यसरी माग गरेको कागजात तथा विवरण उपलब्ध गराउन सम्बद्ध कर्मचारी तथा निजको फाराम प्रमाणित गर्ने अधिकृतको जिम्मेवारी हुनेछ । ८. पद दर्ता: (१) सचिवले नियम ७ बमोजिम जाँचबुझ गर्दा नियम १० को उपनियम (१) र ऐनको दफा ३३ को उपदफा (१) बमोजिम क्रमशः पदावधि र अनिवार्य अवकाशको सीमा ननाघेको कर्मचारीको पद निजामती किताबखानामा दर्ता गर्ने निर्णय गरी त्यस्तो कर्मचारीको अभिलेख फाराम प्रमाणित गर्नु पर्नेछ । (२) उपनियम (१) बमोजिम प्रमाणित भएको कर्मचारी अभिलेख फारामको अभिलेख राख्न निजामती किताबखानामा पठाउनु पर्नेछ । (३) उपनियम (२) बमोजिम प्राप्त भएको अभिलेख फारामको आधारमा निजामती किताबखानाले पद दर्ता गर्नु पर्नेछ । पहिलो संशोधनद्वारा थप । ८क. वैयक्तिक विवरण फाराम (सिटरोल) भर्नु पर्ने: नियम ६ बमोजिम कर्मचारीको अभिलेख भरेका प्रत्येक कर्मचारीले यो नियम प्रारम्भ भएको मितिले तीन महिनाभित्र निजामती सेवा नियमावली, २०५० को नियम २२ बमोजिमको वैयक्तिक विवरण फाराम (सिटरोल) भरी प्रमाणित गराई राख्नु पर्नेछ । ९. स्वेच्छिक अवकाश: (१) ऐनको दफा ३५ बमोजिम नेपाल राजपत्रमा सूचना प्रकाशन गरी समूहमा कार्यरत कर्मचारीहरूबाट स्वेच्छिक अवकाशको लागि निवेदन माग गर्न सकिनेछ । (२) उपनियम (१) बमोजिम अवकाश लिने कर्मचारीको अवकाशका शर्तहरू सोही सूचनामा उल्लेख भए बमोजिम हुनेछ । १०. पदावधि: (१) राजपत्राङ्कित विशिष्ट श्रेणी सरह वा सोभन्दा माथिका कर्मचारीको पदावधि पाँच वर्षको हुनेछ । (२) यो नियमावली प्रारम्भ हुँदाका बखत बहाल रहेका राजपत्राङ्कित विशिष्ट श्रेणी सरह वा सो भन्दा माथिका कर्मचारीको पदावधि निज त्यस्तो पदमा बहाल रहेको दिनदेखि गणना गरिनेछ । ११. पद खारेज: (१) कर्मचारीको पद जुनसुकै कारणले रिक्त हुन आएमा त्यस्तो पद स्वतः खारेज हुनेछ । कुनै पद खारेज भएमा खारेज भएको मितिले सात दिन भित्र नियम ६ को उपनियम (१) बमोजिमको अधिकारीले त्यस्तो पदको विवरण मन्त्रालयलाई उपलब्ध गराउनु पर्नेछ । पहिलो संशोधनद्वारा झिकिएको । (२) । (३) सचिवले उपनियम (१) बमोजिम पद खारेज भएको जानकारी प्राप्त भएको मितिले सात दिनभित्र सोको जानकारी प्रधानमन्त्री तथा मन्त्रिपरिषद्को कार्यालय, मन्त्रालय र निजामती किताबखानालाई दिनु पर्नेछ । पहिलो संशोधनद्वारा थप । ११क. बढुवा सम्बन्धी विशेष व्यवस्था: (१) नियम ११ मा जुनसुकै कुरा लेखिएको भए तापनि बढुवा प्रयोजनको लागि देहायको श्रेणीमा देहाय बमोजिमको संख्या कायम रहनेछ:- । (क) राजपत्राङ्कित प्रथम श्रेणीमा तीन पद, । (ख) राजपत्राङ्कित द्वितीय श्रेणीमा नौ पद, । (ग) राजपत्राङ्कित तृतीय श्रेणीमा एक्काईस पद र । (घ) राजपत्र अनङ्कित प्रथम श्रेणीमा चौंतीस पद ।
विशेष समूहका कर्मचारीहरुको प्रशासन र व्यवस्थापन नियमावली २०६५ (Administration and Management of Special Group Employees Regulation, 2008)

(क) राजपत्राङ्कित प्रथम श्रेणीमा तीन पद, । (ख) राजपत्राङ्कित द्वितीय श्रेणीमा नौ पद, । (ग) राजपत्राङ्कित तृतीय श्रेणीमा एक्काईस पद र । (घ) राजपत्र अनङ्कित प्रथम श्रेणीमा चौंतीस पद । (२) उपनियम (१) मा उल्लेख भए बमोजिमको पदमा बढुवा गर्दा अनुसूची-४ बमोजिमको पदमा कार्यरत एक श्रेणी मुनिका कर्मचारीहरुमध्येबाट ऐनको दफा २४ बमोजिम कार्यक्षमताको मूल्याङ्कनद्वारा बढुवा गरिनेछ । (३) उपनियम (१) मा उल्लेख भए बमोजिमको कुनै पद रिक्त हुन आएमा त्यस्तो पद रिक्त भएको मितिले एक महिनाभित्र बढुवा सम्बन्धी आवश्यक कारबाहीको लागि मन्त्रालयले लोक सेवा आयोगमा लेखी पठाउनु पर्नेछ । (४) उपनियम (२) बमोजिम बढुवा गर्दा ऐनको दफा २० बमोजिमको बढुवा समितिको सिफारिसको आधारमा गरिनेछ । (५) राजपत्र अनङ्कित चतुर्थ श्रेणीका वहिदार वा सो सरहका कर्मचारीहरु ऐनको दफा ७ को उपदफा (२) बमोजिम राजपत्र अनङ्कित तृतीय श्रेणीमा स्वतः कायम हुनेछन् । (६) मन्त्रालयले अनुसूची-५ को क्रम संख्या ५ बमोजिमको शैक्षिक योग्यता पुगेको राजपत्र अनङ्कित तृतीय श्रेणीको मुखिया वा सो सरहको कर्मचारीलाई ऐनको दफा ७ को उपदफा (३) बमोजिम एक श्रेणी माथिको पदमा बढुवा गर्नेछ । पहिलो संशोधनद्वारा थप । ११ख. बढुवाको लागि आवश्यक शैक्षिक योग्यता: यस नियमावली बमोजिम हुने बढुवाको लागि आवश्यक शैक्षिक योग्यता अनुसूची-५ मा उल्लेख भए बमोजिम हुनेछ । पहिलो संशोधनद्वारा थप । ११ग. स्तरवृद्धि सम्बन्धी व्यवस्था: (१) नियम ४ को उपनियम (१ग) बमोजिम श्रेणीविहिन पदमा कायम भएका कर्मचारीहरूको जम्मा सेवा अवधिको आधारमा ऐनको दफा २४घर. बमोजिम स्तरवृद्धि हुनेछ । (२) उपनियम (१) बमोजिम स्तरवृद्धि गर्दा यो उपनियम प्रारम्भ भएको भोलिपल्टदेखि लागू हुने गरी गरिनेछ । तर यो नियम प्रारम्भ हुनु भन्दा अगाडि समूहमा श्रेणीविहिन पद कायम भई ऐनको दफा २४घर. बमोजिम स्तरवृद्धि भएका कर्मचारीहरूको हकमा सोही बमोजिम हुनेछ । पहिलो संशोधनद्वारा संशोधित । १२. काम काज गर्न खटाउन सक्ने: समूहको कर्मचारीलाई निजको शैक्षिक योग्यता, अनुभव, कार्यदक्षता र खटाइने निकायको आवश्यकता अनुसार मन्त्रालयले तोकेको काम सम्पादनको लागि काजमा खटाउन सकिनेछ । परिच्छेद - ३ । विविध । १३. अन्य शर्त तथा सुविधा: (१) परिच्छेद-२ मा लेखिएदेखि बाहेक कर्मचारीका अन्य शर्त तथा सुविधा ऐन तथा निजामती सेवा नियमावली, २०५० बमोजिम हुनेछ । (२) उपनियम (१) बमोजिम सचिवले कर्मचारीलाई प्रदत्त सुविधा दिने सम्बन्धमा निर्णय गर्नुपूर्व त्यस्तो कर्मचारीले त्यसअघि त्यस्तो सुविधा उपयोग गरे नगरेको अभिलेख तथा कागजात भिडाई एकिन गरेर मात्र निर्णय गर्नु पर्नेछ । (३) उपनियम (२) बमोजिम निर्णय गर्ने क्रममा सम्बद्ध कर्मचारीको व्यक्तिगत अभिलेख लगायतका सम्बद्ध कागजात तथा विवरण उपलब्ध गराउने जिम्मेवारी नियम ६ को उपनियम (१) बमोजिमको अधिकारीको हुनेछ । १४. आवश्यक व्यवस्था गर्न सक्ने: यस नियमावलीको कार्यान्वयन गर्ने सन्दर्भमा कुनै बाधा उत्पन्न भए नेपाल सरकारले आवश्यक व्यवस्था गर्न सक्नेछ । १५. बचाउ: राजप्रासाद सेवा ऐन, २०२९ र सो ऐन अन्तर्गत बनेका नियमहरु बमोजिम भए गरेका काम कारबाहीहरु यसै नियमावली बमोजिम भए गरेको मानिनेछ । अनुसूची-१ । कर्मचारीको अभिलेख फाराम । (नियम ६ को उपनियम (१) सँग सम्बन्धित) । १. कर्मचारीको नाम: । २. जन्ममिति: ३. ५८ वर्ष उमेर पूरा हुने मिति: ।
विशेष समूहका कर्मचारीहरुको प्रशासन र व्यवस्थापन नियमावली २०६५ (Administration and Management of Special Group Employees Regulation, 2008)

१५. बचाउ: राजप्रासाद सेवा ऐन, २०२९ र सो ऐन अन्तर्गत बनेका नियमहरु बमोजिम भए गरेका काम कारबाहीहरु यसै नियमावली बमोजिम भए गरेको मानिनेछ । अनुसूची-१ । कर्मचारीको अभिलेख फाराम । (नियम ६ को उपनियम (१) सँग सम्बन्धित) । १. कर्मचारीको नाम: । २. जन्ममिति: ३. ५८ वर्ष उमेर पूरा हुने मिति: । ४. ठेगाना: । ५. विवाहिता भए पति वा पत्नीको नाम: । ६. बाबुको नाम: ७. आमाको नाम: ८. बाजेको नाम: । ९. शुरु नियुक्ति भएको पद: १०. शुरु नियुक्ति मिति: । ११. हाल बहाल रहेको कार्यालय: । १२. हाल (२०६४ असार मसान्तमा) बहाल रहेको पददेखि शुरु नियुक्ति भएको पदसम्मको पद तथा नोकरी विवरण मिति क्रमानुसार उल्लेख गर्ने । १३. विशिष्ट श्रेणीमा बहाल रहेको भए सो पदमा बढुवा भएको मितिले पाँच वर्ष पुग्ने मिति: । माथि लेखिएको व्यहोरा ठिक साँचो छ । कुनै विवरण झुट्टा लेखिएको वा जानाजान साँचो कुरा लुकाएको ठहरे कानून बमोजिम सहुँला बुझाउँला भनी सही गर्ने । कर्मचारीको दस्तखत । (बुढी औंलाको छाप) । नियम ६ को उपनियम (१) बमोजिमको अधिकारीको । दस्तखत: । नाम: । मिति: । सचिवको । दस्तखत: । मिति: । कार्यालयको छाप: । अनुसूची-२ । (नियम ६ को उपनियम (२) सँग सम्बन्धित) । शपथ ग्रहण फाराम । म सत्य निष्ठा पूर्वक शपथ लिन्छु कि नेपाल सरकारको कर्मचारीको हैसियतले मलाई तोकिएको काम मेरो ज्ञान विवेकले जाने बुझेसम्म इमान, धर्म तथा कर्तव्य सम्झी देश र नेपाल सरकारप्रति वफादार रही भय, पक्षपात वा द्वेष नराखी लोभ लालच मोलाहिजा नगरी अनुशासनमा रही प्रचलित कानूनको अधीनमा रही आफ्नो कर्तव्यको पालन गर्नेछु । मलाई ज्ञात हुन आएको कुनै सरकारी गोप्य कुरा अधिकृत व्यक्तिलाई बाहेक अरु कसैलाई म सेवामा बहाल रहे वा नरहेको जुनसुकै अवस्थामा पनि प्रत्यक्ष वा अप्रत्यक्ष रुपले भन्ने वा संकेत गर्ने छैन । शपथ ग्रहण गर्ने कर्मचारीको । (क) नाम: । (ख) दस्तखत: । (ग) मिति: । (घ) सेवा: । (ङ) श्रेणी: । शपथ ग्रहण गरेको प्रमाणित गर्ने अधिकारीको । (क) नाम: । (ख) दस्तखत: । (ग) मिति: । (घ) पद: । (ङ) कार्यालय: । अनुसूची-३ । (नियम ४ को उपनियम (१ग.) को प्रतिबन्धात्मक वाक्यांशसँग सम्बन्धित) । पहिलो संशोधनद्वारा थप । श्रेणीविहिन पदमा रहने पदहरूको विवरण । १. बाँडा । २. लोहकर्मी नाइके । ३. बगैंचे । ४. सवारी उपचालक । ५. पाले । ६. नलकर्मी । ७. नकर्मी नाइके । ८. नकर्मी । ९. सहायक सवारी चालक । १०. सहायक पुजारी । ११. डोले । १२. सवारी चालक । १३. सिकर्मी । १४. वनपाले । १५. झाडुबढारु । १६. ढोके प्रमुख अनुचर । १७. सयास प्रमुख अनुचर । १८. बैठक प्रमुख अनुचर । १९. बगैंचे प्रमुख अनुचर । २०. भान्छे सुसारे प्रमुख अनुचर । २१. झाडुबढारु प्रमुख अनुचर । २२. नगेनी प्रमुख अनुचर । २३. मिस्त्री प्रमुख अनुचर । २४. भान्छे प्रमुख अनुचर । २५. गोठाला प्रमुख अनुचर । २६. घडीवाल प्रमुख अनुचर । २७. ग्यालरी गार्ड प्रमुख अनुचर । २८. मंगलेनी प्रमुख अनुचर । २९. प्रमुख अनुचर (कामदार) । ३०. पातेनी प्रमुख अनुचर । ३१. सुसारे प्रमुख अनुचर । ३२. सिकर्मी प्रमुख अनुचर । ३३. धोबी प्रमुख अनुचर । ३४. ढंगागाडे पुजारी प्रमुख अनुचर । ३५. चण्डी पुजारी प्रमुख अनुचर । ३६. पदमाखे नारायण पुजारी प्रमुख अनुचर । ३७. तल्लो दरबार रेखदेख प्रमुख अनुचर । ३८. कोटाले प्रमुख अनुचर । ३९. रोचे प्रमुख अनुचर । ४०. ह्यामी प्रमुख अनुचर । ४१. धोप प्रमुख अनुचर । ४२. तल्लो कोट नगर्चे प्रमुख अनुचर । ४३. विन्ध्यवासिनी रासा प्रमुख अनुचर । ४४. काहाल प्रमुख अनुचर । ४५. ढोके । ४६. डोले अनुचर । ४७. सयास अनुचर । ४८. झाडुबढारु अनुचर । ४९. बैठक अनुचर । ५०. बगैंचे अनुचर । ५१. भान्छे सुसारे अनुचर ।
विशेष समूहका कर्मचारीहरुको प्रशासन र व्यवस्थापन नियमावली २०६५ (Administration and Management of Special Group Employees Regulation, 2008)

३८. कोटाले प्रमुख अनुचर । ३९. रोचे प्रमुख अनुचर । ४०. ह्यामी प्रमुख अनुचर । ४१. धोप प्रमुख अनुचर । ४२. तल्लो कोट नगर्चे प्रमुख अनुचर । ४३. विन्ध्यवासिनी रासा प्रमुख अनुचर । ४४. काहाल प्रमुख अनुचर । ४५. ढोके । ४६. डोले अनुचर । ४७. सयास अनुचर । ४८. झाडुबढारु अनुचर । ४९. बैठक अनुचर । ५०. बगैंचे अनुचर । ५१. भान्छे सुसारे अनुचर । ५२. गोठाला अनुचर । ५३. खसीपाला अनुचर । ५४. खासा अनुचर । ५५. धोबी अनुचर । ५६. बगैंचे अनुचर । ५७. बैठक अनुचर । ५८. ढोके अनुचर । ५९. ग्यालरी गार्ड अनुचर । ६०. ढाडी अनुचर । ६१. पातेनी अनुचर । ६२. मंगलेनी अनुचर । ६३. कामदार अनुचर । ६४. पियन अनुचर । ६५. हलुवाइ अनुचर । ६६. सुसारे अनुचर । ६७. ह्यामी अनुचर । ६८. उपल्लो कोत सुसारे अनुचर । ६९. कन्या बर्ने अनुचर । ७०. आलाम काट्ने वानिया अनुचर । ७१. माइको नगरा मोल्ने अनुचर । ७२. कन्या सुसारे अनुचर । ७३. आलामे अनुचर । ७४. कर्नल अनुचर । ७५. रासा अनुचर । ७६. बिजुली अनुचर । ७७. ट्याम्को अनुचर । ७८. ढलकी अनुचर । ७९. तल्लो कोत सुसारे अनुचर । ८०. घडी अनुचर । ८१. गोरखनाथको नगरा मोल्ने अनुचर । ८२. ढुंगाडे नगर्ची अनुचर । ८३. अमलदार । ८४. धोबी सहायक अनुचर । ८५. ग्यालरी गार्ड । ८६. गोठाला सहायक अनुचर । ८७. झाडुबढारु सहायक अनुचर । ८८. डोले सहायक अनुचर । ८९. सयस सहायक अनुचर । ९०. बगैंचे सहायक अनुचर । ९१. भान्छे सुसारे सहायक अनुचर । ९२. भान्छे सहायक अनुचर । ९३. प्युठ । ९४. सिपाही । अनुसूची-४ । (नियम ४ को उपनियम (३) सँग सम्बन्धित) । पहिलो संशोधनद्वारा थप । विभिन्न श्रेणीमा रहने पदहरूको विवरण । (क) राजपत्राङ्कित प्रथम श्रेणी सहसचिव । (ख) राजपत्राङ्कित द्वितीय श्रेणी उपसचिव । (ग) राजपत्राङ्कित तृतीय श्रेणी शाखा अधिकृत । (घ) राजपत्र अनङ्कित प्रथम श्रेणी नायब सुब्बा । (ङ) राजपत्र अनङ्कित द्वितीय श्रेणी खरिदार । (च) राजपत्र अनङ्कित तृतीय श्रेणी मुखिया । (छ) राजपत्र अनङ्कित चतुर्थ श्रेणी वहिदार । अनुसूची - ५ । (नियम ११ख. सँग सम्बन्धित) । पहिलो संशोधनद्वारा थप । बढुवाको लागि आवश्यक शैक्षिक योग्यता । क्र.सं. श्रेणी न्यूनतम शैक्षिक योग्यता । १. राजपत्राङ्कित प्रथम श्रेणीको पदमा बढुवाको लागि मान्यता प्राप्त शिक्षण संस्थाबाट स्नातक वा सो सरह उत्तीर्ण । २. राजपत्राङ्कित द्वितीय श्रेणीको पदमा बढुवाको लागि मान्यता प्राप्त शिक्षण संस्थाबाट स्नातक वा सो सरह उत्तीर्ण । ३. राजपत्राङ्कित तृतीय श्रेणीको पदमा बढुवाको लागि मान्यता प्राप्त शिक्षण संस्थाबाट प्रवीणता प्रमाणपत्र वा सो सरह उत्तीर्ण । ४. राजपत्र अनङ्कित प्रथम श्रेणीको पदमा बढुवाको लागि मान्यता प्राप्त शिक्षण संस्थाबाट प्रवेशिका परीक्षा वा सो सरह उत्तीर्ण । ५. राजपत्र अनङ्कित द्वितीय श्रेणीको पदमा बढुवाको लागि मान्यता प्राप्त शिक्षण संस्थाबाट दशम कक्षा वा सो सरह उत्तीर्ण ।
विस्फोटक पदार्थ नियम २०२० (Explosives Rules, 1963)

विस्फोटक पदार्थ नियम,२०२० । नेपाल राजपत्रमा प्रकाशित मिति । २०२० । ०९ । २९ । संशोधन । १. विस्फोटक पदार्थ (पहिलो संशोधन) नियम, २०७० २०७० । ०९ । ३० । २. विस्फोटक पदार्थ (दोस्रो संशोधन) नियम, २०८० २०८० । ०२ । ०१ । विस्फोटक पदार्थ ऐन, २०१८ को दफा १४ ले दिएको अधिकार प्रयोग गरी नेपाल सरकारले देहायका नियमहरू बनाएको छः- । १. संक्षिप्त नाम र प्रारम्भ: (१) यी नियमहरूको नाम "विस्फोटक पदार्थ नियम, २०२०" रहेको छ । (२) यी नियमहरू तुरुन्त प्रारम्भ हुनेछन् । २. परिभाषा: विषय वा प्रसङ्गले अर्को अर्थ नलागेमा यी नियमहरूमाः- । (क) "ऐन" भन्नाले विस्फोटक पदार्थ ऐन, २०१८ सम्झनु पर्छ । (ख) "अनुसूची" भन्नाले यी नियमहरूको अनुसूची सम्झनु पर्छ । (ग) "नाइके" (फोरम्यान) भन्नाले आफ्नो मालिकको काम अन्तर्गत कुनै विस्फोटक पदार्थको हेरचाह गर्ने आफ्ना मालिकको अरु कर्मचारीहरूलाई विस्फोटक पदार्थ वितरण गर्ने वा आफैले प्रयोग गर्ने काममा लगाइएको कुनै कर्मचारीलाई सम्झनु पर्छ । ३. इजाजतपत्रको प्रकार विस्तार: (१) यस नियम बमोजिम निम्न लिखित ६ प्रकारका इजाजतपत्रहरू दिन सकिने छः- । (क) "बिक्री गर्ने इजाजतपत्र" पाएका व्यक्तिले विस्फोटक पदार्थ किन्न, राख्न र बिक्री गर्न सक्नेछ । (ख) "प्रयोग गर्ने इजाजतपत्र" पाएका व्यक्तिले विस्फोटक पदार्थ किन्न, राख्न र आफ्नै लागि प्रयोग गर्न सक्नेछ । (ग) "नाइके" (फोरम्यान) को इजाजतपत्र पाएका व्यक्तिले इजाजतपत्रवाला मालिकको कामको निमित्त विस्फोटक पदार्थको हेरचाह गर्न, सो मालिकको अरु कर्मचारीहरूलाई विस्फोटक पदार्थ वितरण गर्न वा प्रयोग गर्न सक्नेछ । तर कुनै इजाजतपत्रवाला नाइकेको प्रत्यक्ष रेखदेखमा विस्फोटक पदार्थ बोक्ने, चलाउने, वसार-पसार गर्ने समेत काममा लगाइएका कामदारहरूले नाइकेको इजाजतपत्र लिन कर लाग्ने छैन । (घ) "लाबोरेटरीमा विस्फोटक पदार्थ विषय अनुसन्धान गर्न इजाजतपत्र" पाएका व्यक्ति वा संस्थाले विस्फोटक पदार्थको परीक्षण गर्न, अनुसन्धान गर्न र त्यस्तो कामको निमित्त चाहिने विस्फोटक पदार्थ किन्न र राख्न सक्नेछ । (ङ) "पैठारी गर्ने इजाजतपत्र" पाएका व्यक्तिले विस्फोटक पदार्थ पैठारी गर्न र राख्न सक्नेछ । तर बिक्री समेत गर्न चाहेमा निजले बिक्री गर्ने इजाजतपत्र पनि लिनु पर्नेछ । (च) "परिवहन गर्ने इजाजतपत्र" पाएका व्यक्तिले माथिको खण्ड (क), (ख), (ग), (घ) र (ङ) मा उल्लिखित इजाजतपत्र पाएका व्यक्तिहरूको लागि विस्फोटक पदार्थ वसार-पसार गर्न सक्नेछ । तर यस्ता इजाजतपत्रवालाले सम्बन्धित प्रमुख जिल्ला अधिकारी छेउ आफ्नो नाउँ, थर, वतन लेखी दाखिल गरेपछि आफ्नो रेखदेखमा विस्फोटक पदार्थ परिवहन गर्ने काममा लगाइएका व्यक्तिहरूले छुट्टै परिवहनको इजाजतपत्र लिन कर लाग्ने छैन । (२) कुनै प्रकारका इजाजतपत्रवाला व्यक्तिले आफैले वा आफ्नो कार्यस्थलमा आवश्यक मात्रामा आफ्ना कर्मचारीहरूद्वारा विस्फोटक पदार्थ चलाउन, थन्क्याई राख्न परिवहन गर्न वा गराउन सक्नेछ । तर जुनसुकै अवस्थामा पनि आफ्ना कुनै इजाजतपत्र वा इजाजतपत्र नभएका कर्मचारीहरूद्वारा गराइएका यस्ता कामहरूको लागि इजाजतपत्रवाला मालिक नै जवाफदेही रहनेछ । (३) सम्बन्धित प्रमुख जिल्ला अधिकारीले इजाजतपत्र दिँदा आवेदकको आवश्यकता र अनुभव अनुसार इजाजतपत्रमा तोकिएका परिमाणमा तोकिएका किसिमका विस्फोटक पदार्थहरूको लागि लागू हुने गरी दिन सकिनेछ ।
विस्फोटक पदार्थ नियम २०२० (Explosives Rules, 1963)

(३) सम्बन्धित प्रमुख जिल्ला अधिकारीले इजाजतपत्र दिँदा आवेदकको आवश्यकता र अनुभव अनुसार इजाजतपत्रमा तोकिएका परिमाणमा तोकिएका किसिमका विस्फोटक पदार्थहरूको लागि लागू हुने गरी दिन सकिनेछ । यस्ता इजाजतपत्र पाएका व्यक्तिले सोही इजाजतपत्रमा लेखिएका विस्फोटक पदार्थको किसिम र परिमाणको सम्बन्धमा कुनै संशोधन गर्न चाहेमा सो चाहेको कुरा र त्यसको कारण समेत खोली नयाँ इजाजतपत्रको सरह दस्तुर राखी आवेदनपत्र दिनुपर्छ । ४. आवेदनपत्र दिनुपर्ने: (१) यस नियम बमोजिम इजाजतपत्र लिन चाहने व्यक्तिले अनुसूची-४ मा लेखिए बमोजिमको फाराम भरी सम्बन्धित प्रमुख जिल्ला अधिकारी छेउ आवेदनपत्र दिनुपर्छ । (२) कुनै व्यक्ति २१ वर्ष उमेर पुगेमा र इजाजतपत्र पाउनको लागि योग्य र विश्वसनीय देखिएमा निजलाई इजाजतपत्र दिन सकिनेछ । (३) नाइकेको इजाजतपत्रको लागि आवेदनपत्र दिने व्यक्तिले आफ्नो इजाजतपत्रवाला मालिकको सिफारिश समेत आवेदनपत्र साथ पेश गर्नु पर्नेछ । ५. इजाजतपत्र दिने: (१) नियम ४ को उपनियम (१) बमोजिम आफूकहाँ पर्न आएको आवेदनपत्रहरू मध्ये नियम ३ को खण्ड (क), (ख), (ग) र (च) मा उल्लिखित प्रकारका इजाजतपत्रका हकमा आवश्यक कुरा जाँचबुझ गर्न केही समयको लागि सम्बन्धित प्रमुख जिल्ला अधिकारीले निज आवेदकहरूलाई इजाजतपत्र दिन स्थगित गर्न सक्नेछ र सो जाँचबुझको आधारमा प्रहरी प्रतिवेदन तथा आवश्यक परेमा विस्फोटक पदार्थ सम्बन्धी विशेषज्ञको राय समेत लिई आवेदक विस्फोटक पदार्थ सम्बन्धी काम गर्न आवश्यक मात्रामा अनुभवी, लायक र विश्वसनीय छ, छैन विचार गरी इजाजतपत्र दिने नदिने निर्णय गर्नेछ र नदिने निर्णय भएमा त्यसको सूचना सो आवेदकलाई र गृह मन्त्रालयलाई दिनु पर्नेछ । (२) नियम ४ को उपनियम (१) बमोजिम आफूकहाँ पर्न आएको आवेदनपत्रहरूमध्ये नियम ३ को खण्ड (घ) र (ङ) मा उल्लिखित प्रकारका इजाजतपत्रको सम्बन्धमा सम्बन्धित प्रमुख जिल्ला अधिकारीले आवेदनपत्र सम्बन्धी आवश्यक सबै कुरा बुझी आफ्नो राय ठहरसाथ निकासाको निमित्त गृह मन्त्रालय मार्फत नेपाल सरकार समक्ष पठाउनु पर्नेछ । (३) उपनियम (१) र (२) बमोजिम कुनै प्रकारको इजाजतपत्र दिने निर्णय भएपछि सम्बन्धित प्रमुख जिल्ला अधिकारीले आवेदकलाई अनुसूची-१ मा लेखिए बमोजिमको इजाजतपत्र दिनेछ । (४) उपनियम (३) बमोजिमको इजाजतपत्र लिनुपर्दा आवेदक आफै गई वा आफ्नो प्रतिनिधि सम्बन्धित प्रमुख जिल्ला अधिकारीको अड्डामा पठाई निजको समक्ष आफैले बुझिलिने इजाजतपत्र र सो अड्डामा रहने इजाजतपत्रको अर्धकट्टीमा समेत आफ्नो सहिछाप गरी वा गराई बुझी लिनुपर्छ । ६. इजाजतपत्रको दस्तूर अवधि र नामसारी: (१) नियम ५ बमोजिम दिइएको इजाजतपत्र सोही वर्षको चैत्र मसान्तसम्म कायम रहनेछ । (२) प्रत्येक इजाजतपत्रको निमित्त रु. ३ । - दस्तूर लिइनेछ । तर नेपाल सरकारबाट स्वीकृत कुनै शिक्षण संस्था वा प्रयोगशालाको लागि दिइने इजाजतपत्रको निमित्त त्यस्तो दस्तूर माफी दिन सकिनेछ । (३) इजाजतपत्रवालाले कुनै हालतमा पनि आफ्नो इजाजतपत्र अरु कसैलाई पनि नामसारी गरी दिन सक्ने छैन । कसैले पनि कुनै व्यक्तिको इजाजतपत्रको आधार लिई काम गर्न पाउने छैन ।
विस्फोटक पदार्थ नियम २०२० (Explosives Rules, 1963)

- दस्तूर लिइनेछ । तर नेपाल सरकारबाट स्वीकृत कुनै शिक्षण संस्था वा प्रयोगशालाको लागि दिइने इजाजतपत्रको निमित्त त्यस्तो दस्तूर माफी दिन सकिनेछ । (३) इजाजतपत्रवालाले कुनै हालतमा पनि आफ्नो इजाजतपत्र अरु कसैलाई पनि नामसारी गरी दिन सक्ने छैन । कसैले पनि कुनै व्यक्तिको इजाजतपत्रको आधार लिई काम गर्न पाउने छैन । (४) कुनै इजाजतपत्रवालाको मृत्यु भएमा उसको उत्तराधिकारीले र इजाजतपत्रवालाले आफ्नो व्यापारको हक कसैलाई हस्तान्तरित गरी दिएमा यसरी हक पाउने र हक छोड्ने दुबैले सो इजाजतपत्रको लगत रहेको अड्डामा सूचना दिनुपर्छ र हक पाउने व्यक्तिले बाँकी विस्फोटक पदार्थको काम गर्नको लागि नयाँ इजाजतपत्रको लागि तुरुन्त आवेदनपत्र दिनुपर्छ र निजको नाउँमा इजाजतपत्र दिने नदिने कुरामा नियम ५ बमोजिम हुनेछ । ७. इजाजतपत्रको रिन्यूअल: (१) कसैले इजाजतपत्र रिन्यूअल गर्न चाहेमा आफ्नो इजाजतपत्रको अवधि समाप्त नहुँदै लिखित आवेदनपत्र आफ्नो इजाजतपत्रको लगत रहेको अड्डामा दिनुपर्छ । यसरी रिन्यूअल गर्न रु. १ । - दस्तूर लाग्नेछ । (२) कसैले यस नियमको कुनै कुरा उल्लङ्घन गरेमा निजको इजाजतपत्र रिन्यूअल गर्न इन्कार गर्न सकिनेछ । ८. इजाजतपत्र रद्द गर्न सकिने: कुनै इजाजतपत्रवालाले ऐनका र सो ऐन अन्तर्गतका नियमहरूको कुनै कुरा उल्लङ्घन गरेमा सम्बन्धित प्रमुख जिल्ला अधिकारीले निजको इजाजतपत्र रद्द गर्न सक्नेछ । ९. इजाजतपत्रका प्रमाणित नक्कलहरू दिने: (१) कसैले आफ्नो कारबाहीको सिलसिलामा आफ्नो इजाजतपत्रको प्रमाणित नक्कलहरू लिन चाहेमा निजले सो चाहेको कारण र चाहेको नक्कलको प्रति को संख्या समेत खोली इजाजतपत्रका लगत रहेको अड्डामा अनुसूची-५ को ढाँचा बमोजिमको आवेदनपत्र दिनुपर्छ । (२) उपनियम (१) बमोजिमको प्रत्येक प्रमाणित नक्कलको लासिग रु.१ । - दस्तूर लाग्ने छ । १०. इजाजतपत्रवालाको कर्तव्य र शर्त बन्देज: (१) इजाजतपत्रवालाले आफ्नो इजाजतपत्रलाई चोरी गरिने, बिग्रिने वा अनधिकृत तवरले त्यसको नक्कल गरिनेबाट बचाउनका लागि हिफाजतसाथ राख्नु पर्नेछ । कुनै इजाजतपत्र बिग्रमा, हराएमा वा इजाजतपत्रवालाले विस्फोटक पदार्थको काम छोडेमा सो कुराको सूचना सो इजाजतपत्रको लगत रहेको अड्डामा दिनु पर्नेछ । (२) ऐनमा लेखिएका कुराको अधीनमा रही कसैले इजाजतपत्र हेर्न चाहेमा इजाजतपत्रवालाले आफ्नो इजाजतपत्र देखाउनु पर्नेछ । (३) ऐनमा लेखिएका कुरा को अधीनमा रही सकैले कुनै विस्फोटक पदार्थ उत्पादन भइरहेको, राखिएको वा प्रयोग भइरहेको ठाउँ वा परिवहन भइरहेको वा लाद्ने । वा गिराउने काम भइराखेको कुनै बोझ बाहकलाई निरीक्षण र जाँचबुझ गर्न आएमा इजाजतपत्रवालाले निजलाई निरीक्षण र जाँचबुझ गर्न दिनु पर्नेछ । (४) विष्फोटक पदार्थ वा त्यसको प्रयोगले गर्दा भएको कुनै विष्फोटक आगलागी वा दुर्घटनाको सूचना सम्बन्धित प्रमुख जिल्ला अधिकारी र सबैभन्दा नजिकैको प्रहरी थानामा तुरुन्त गर्नु पर्नेछ र सो विष्फोटक, आगलागी वा दुर्घटनाको सम्बन्धमा विस्तृत प्रतिवेदन पेश गर्नुको साथै मागिएको अरु आवश्यक बयान समेत दिनु पर्नेछ । यस्ता अधिकारी वा कुनै पनि विष्फोटक पदार्थ निरीक्षकलाई घटनास्थलमा निरीक्षण गर्न र जाँचबुझ गर्न दिनु पर्नेछ ।
विस्फोटक पदार्थ नियम २०२० (Explosives Rules, 1963)

यस्ता अधिकारी वा कुनै पनि विष्फोटक पदार्थ निरीक्षकलाई घटनास्थलमा निरीक्षण गर्न र जाँचबुझ गर्न दिनु पर्नेछ । (५) कुनै मितिमा आफूले पैठारी गरेको, परिवहन गरेको, खरिद गरेको, बिक्री वितरण गरेको वा प्रयोग गरेको र आफूसाथ राखेको विष्फोटक पदार्थको प्रकार र परिमाणको तथा यस्ता विष्फोटक पदार्थहरु कस कसहाँ र कस कसबाट पैठारी गरेको हो कस कसको र कहाँ कहाँ परिवहन गरी दिएको हो, कस कससँग खरिद गरेको हो, कस कसबाट प्राप्त गरेको हो, कुन कुन काममा प्रयोग गरेको हो र कस कसलाई बिक्री वितरण गरेको वा परिवहनको लागि दिएको हो ती व्यक्तिहरुको नाम, वतन र इजाजतपत्र नम्बर समेत खुलेको विस्तृत यथार्थ लगत राख्नु पर्नेछ । (६) उपनियम (५) मा उल्लेख भएको लगतको नक्कल सम्बन्धित प्रमुख जिल्ला अधिकारी समक्ष महिना महिनामा पठाउनु पर्नेछ । (७) कुनै अनधिकृत व्यक्तिले कुनै स्टोरेज म्यागाजिनमा गैर कानूनी तवरले प्रवेश गरेमा वा गर्ने प्रयत्न गरेमा वा बिना अख्तियार कुनै विष्फोटक पदार्थ चलाएमा, स्थानान्तर गरेमा वा झिकी लगेमा वा त्यसरी चलाइने, स्थानान्तर गर्ने वा झिकी लैजाने प्रयत्न गरेमा वा कुनै विष्फोटक पदार्थको चोरी वा नोक्सानी भएमा यस्ता कुराहरु सम्बन्धित प्रमुख जिल्ला अधिकारी समक्ष तुरुन्त सूचना गर्नु पर्नेछ । (८) कुनै पनि इजाजतपत्रवालाले मद पिएका वा अरु प्रकारका नशा लागेका वा पूरा होस नभएका व्यक्तिहरु वा विष्फोटक पदार्थ सकुशल चलाउन बाधा पुर्‍याउने किसिमको शारीरिक वा मानसिक विकृति भएका व्यक्तिहरुलाई विष्फोटक पदार्थ चलाउन, परिवहन गर्न, वितरण गर्न वा प्रयोग गर्न वा कुनै म्यागाजिनभित्र पस्नु दिन हुँदैन । ११. विष्फोटक पदार्थको खरिद बिक्री: (१) कसैले विष्फोटक पदार्थ पुनः बिक्री गर्न परेमा निजले बिक्री गर्ने लाइसेन्स पनि लिनु पर्नेछ । (२) विष्फोटक पदार्थ खरिद वा बिक्री गर्दा यसरी खरिद र बिक्री गर्ने दुबैले एक अर्कोलाई आफ्नो इजाजतपत्र देखाउनु पर्नेछ र त्यसरी देखाइएका इजाजतपत्र बहालीमा रहेको र देखाउने व्यक्तिकै हो भन्ने कुरा पक्का गर्नु पर्नेछ । (३) विष्फोटक पदार्थ बेच्ने व्यक्तिले हरेक बिक्रीको सम्बन्धमा आफ्नो विष्फोटक पदार्थ खरिद गर्ने ग्राहकसँग अनुसूची-३ मा लेखिएको ढाँचाको भरपाई लिनु पर्दछ । (४) कसैले आफै आई विष्फोटक पदार्थ खरिद गर्न आउने व्यक्तिलाई उसको इजाजतपत्र वा उक्त इजाजतपत्रको प्रमाणित नक्कल हेरी मात्र कुनै विष्फोटक पदार्थ बिक्री गर्न पाइनेछ । (५) विष्फोटक पदार्थ बेच्ने व्यक्तिले ग्राहकको इजाजतपत्रको प्रमाणित नक्कलको एक प्रति आफ्नो कार्यालयको फाइलमा राखेपछि मात्र डाँकबाट विष्फोटक पदार्थ बिक्री गर्न पाउनेछ । (६) कसैले घुम्ती बिक्रेताद्वारा विष्फोटक पदार्थ खरिद गर्न चाहेमा निजले उक्त विष्फोटक पदार्थको लागि आदेश दिँदा घुम्ती बिक्रेतालाई आफै इजाजतपत्र वा इजाजतपत्रको प्रमाणित नक्कल देखाएपछि मात्र विष्फोटक पदार्थ बिक्री गर्न सकिनेछ र सो घुम्ती बिक्रेताले उक्त आदेश आफ्नो मालिक कहाँ पठाउँदा आफूलाई देखाइएका इजाजतपत्रको प्रकार, नम्बर र इजाजतपत्र दिइएको मिति समेतको सूचना गर्नु पर्नेछ ।